Nariadenie Komisie (ES) č. 3801/92
z 23. decembra 1992
o zatrieďovaní určitých tovarov do kombinovanej nomenklatúry
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na nariadenie Rady (EHS) č. 2658/87 z 23. júla 1987 o tarifnej a štatistickej nomenklatúre a o Spoločnom colnom sadzobníku [1], naposledy zmenené a doplnené nariadením (EHS) č. 3800/92 [2], najmä na jeho článok 9,
keďže na účel zabezpečenia jednotného uplatňovania kombinovanej nomenklatúry pripojenej k tomuto nariadeniu, je potrebné prijať opatrenia týkajúce sa zatrieďovania tovarov uvedených v prílohe k tomuto nariadeniu;
keďže nariadením (EHS) č. 2658/87 sa stanovili všeobecné pravidlá pre interpretáciu kombinovanej nomenklatúry a tieto pravidlá sa uplatňujú tiež na akúkoľvek inú nomenklatúru, ktorá je na nej úplne alebo sčasti založená alebo ktorá k nej pridáva ďalšie triedenie a ktorá je stanovená osobitnými ustanoveniami spoločenstva, s cieľom uplatňovania tarifných alebo iných opatrení týkajúcich sa obchodu s tovarom;
keďže podľa uvedených všeobecných pravidiel, tovary opísané v stĺpci 1 tabuľky pripojenej k tomuto nariadeniu sa musia zatrieďovať do príslušných číselných znakov uvedených v stĺpci 2 na základe odôvodnení stanovených v stĺpci 3;
keďže je vhodné, aby sa mohli naďalej uplatňovať záväzné informácie o nomenklatúrnom zatriedení tovaru vydané colnými orgánmi členských štátov pokiaľ ide o zatrieďovanie tovarov do kombinovanej nomenklatúry, a ktoré nie sú v súlade s týmto nariadením, podľa ustanovení v článku 6 nariadenia Komisie (EHS) č. 3796/90 [3], na obdobie troch mesiacov držiteľom, ak bola uzavretá záväzná zmluva ako sa predpokladá v článku 14 ods. 3 písm. a alebo písm. b nariadenia Komisie (EHS) č. 1715/90 [4];
keďže toto nariadenie sa týka tiež výrobkov uvedených v nariadení Komisie (EHS) č. 1074/80 [5]; keďže preto by sa malo neskôr uvedené zrušiť;
keďže opatrenia ustanovené v tomto nariadení sú v súlade so stanoviskom Výboru pre nomenklatúru,
PRIJALA TOTO NARIADENIE:
Článok 1
Tovary opísané v stĺpci 1 pripojenej tabuľky sú v súčasnosti zatrieďované v rámci kombinovanej nomenklatúry do príslušných číselných znakov uvedených v stĺpci 2 uvedenej tabuľky.
Článok 2
Záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením môže držiteľ naďalej uplatňovať podľa ustanovení článku 6 nariadenia (EHS) č. 3796/90 počas obdobia troch mesiacov, ak bola uzavretá záväzná zmluva ako sa predpokladá v článku 14 ods. 3 písm. a alebo písm. b nariadenia Komisie (EHS) č. 1715/90.
Článok 3
Týmto sa ruší nariadenie (EHS) č. 1074/80.
Článok 4
Toto nariadenie nadobúda účinnosť 21. deň po uverejnení v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 23. decembra 1992